Ordonanța Curții (Camera a șasea) din 7 martie 2013 – Sindicato dos Bancários do Norte și alții
(Cauza C‑128/12)
„Trimitere preliminară – Articolul 53 alineatul (2) din Regulamentul de procedură – Carta drepturilor fundamentale a Uniunii Europene – Reglementare națională care stabilește reduceri salariale pentru anumiți lucrători din sectorul public – Lipsa punerii în aplicare a dreptului Uniunii – Necompetență vădită a Curții”
Întrebări preliminare – Competența Curții – Limite – Cerere de interpretare a Cartei drepturilor fundamentale a Uniunii Europene – Reglementare națională care nu constituie o măsură de punere în aplicare a dreptului Uniunii – Necompetență vădită a Curții [art. 6 alin. (1) TUE; art. 267 TFUE; Carta drepturilor fundamentale a Uniunii Europene, art. 51 alin. (1)] (a se vedea punctele 9-14 și dispozitivul)
Obiectul
Cerere de decizie preliminară – Tribunal do Trabalho do Porto – Interpretarea articolului 20, a articolului 21 alineatul (1) și a articolului 31 alineatul (1) din Carta drepturilor fundamentale a UE (JO 2000, C 364, p. 1) – Respectarea principiilor egalității și nediscriminării și a dreptului la condiții de muncă juste și echitabile – Reglementare națională care prevede reduceri salariale pentru anumiți lucrători din sectorul public
Dispozitivul
Curtea de Justiție a Uniunii Europene este în mod vădit necompetentă pentru a judeca cererea de decizie preliminară formulată de tribunal do trabalho do Porto (Portugalia) prin decizia din 6 ianuarie 2012.